Биогеоценология

Анықтама
Биогеоценология  (биогеоценоз және грек. logos — ілім) — тірі және өлі табиғаттың (биогеоценоздың) өзара қарым-қатынасы мен байланысын және бұлардың биосферадағы ғаламдық тыныс-тіршілігін зерттейтін ғылым.

Биогеоценологияның негізін салушы орыс ғалымы В.Н. Сукачев.

Биогеоценология әр түрлі биогеоценоздардың жағдайы мен құрылымын, бүтіндігі мен тұрақтылығын, заттар мен энергия алмасуын, биологиялық өнімін, кеңістікте орналасу заңдылықтарын зерттейді. Биогеоценологиялық зерттеу мәселесімен ботаниктер, зоологтар, физиологтар, микробиологтар, биохимиктер, экологтар, топырақ және ауа райын зерттеушілер, т.б. шұғылданады. Ондай зерттеулер нәтижесінде адам іc-әрекетінің табиғи процестерге тигізетін әсері, биосфераны тиімді пайдалану жолдары анықталады. Мұның табиғат қорғау проблемаларын шешу, сондай-ақ, орман, су және ауыл шаруашылығы үшін маңызы зор.«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл, ISBN 5-89800-123-9, II том

Қосымша
Биогеоценология - тірі және өлі табиғаттың - биогеоценоздар мен олардың планеталық жиынтықтарының — биогеосфераның өзара байланыстары мен өзара әрекеттестігі туралы ғылым.Қазақ тілі термињдерініњ салалық ғылыми түсіндірме сөздігі: География және геодезия. — Алматы: "Мектеп" баспасы, 2007. — 264 бет. ISBN 9965-36-367-6

Дереккөздер</span>

Санат:География және геодезия
Санат:Ғылым